David Ensor, direktor Glasa Amerike i nekadašnji ratni reporter: " Čini se da ljudi u Bosni moraju još dosta toga uraditi prije nego se može reći da je život normalan" 
U svojoj novinarskoj karijeri dugoj 31 godinu, David Ensor je izvještavao je iz mnogih ratnih zona, medju njima i BiH.
"To je bila terorizirana zemlja, ljudi nisu smjeli otvoriti vrata. To je na svim stranama bilo veoma tužno mjesto", sjeća se svog ratnog izvještavanja iz BiH David Ensor. Povodom 20-te godišnjice početka rata u BiH, razgovarali smo sa nekima od onih koji su, na ovaj ili onaj način, bili povezani sa Bosnom I Hercegovinom, bilo da se radilo o reporterima, aktivistima, političkim stručnjacima. Jedan od reportera koji je izvještavao iz bivše Jugoslavije je bio tadašnji novinar mreže ABC, David Ensor, koji je trenutni direktor Glasa Amerike. Gospodin Ensor za naš program govori o svojim sjećanjima na taj period I naučenim lekcijama. U svojoj novinarskoj karijeri dugoj 31 godinu, David Ensor je radio za NPR, ABC I CNN i izvještavao je iz mnogih ratnih zona. Jedna od njih je bila I BiH, gdje je povremeno odlazio da izvještava za televizijsku mrežu ABC. Gospodin Ensor je svojevremeno sreo neke od lidera u Srbiji i Bosni. Među njima i Radovana Karadžića. Reporteri su sa sobom imali kamermane, i kamere su bilježile šta se događalo, to se nije moglo sakriti, niti je iko to uspješno mogao poricati. Svakom ratnom reporteru ostane barem jedna slika u sjećanju do kraja života. Za Davida Ensora, jedna od takvih slika iz Bosne je bila u jednom manjem mjestu sa etnički izmiješanim stanovništvom. . Svaki sukob u svijetu, kako se čini, sa sobom doista nosi lekcije. Tokom svoje karijere, David Ensor je izvještavao iz različitih zemalja, o raspadu Sovjetskog saveza I kraju komunizma, izrastanju Lech Walese I pokreta Solidarnosti u Poljskoj, terorizmu na srednjem istoku, o sukobima u El Salvadoru I Afganistanu. Ali jedan sukob je, kako kaže, za njega bio apsolutni užas. U zemljama u sukobu i nakon sukoba, važnu ulogu imaju mediji. Uloga medija, osobito stranih medija, kao što je Glas Amerike, se mijanjala od rata naovamo. Gospodin Ensor, koji je poziciju direktora Glasa Amerike preuzeo u junu prošle godine, je ponosan na nekadašnju I sadašnju ulogu Glasa Amerike.